open-index/open-wikipedia-markdown huggingface dataset:
נושאות הנסכים

[ממוזער|[אורסטס, הרמס ואלקטרה בקבר אגממנון, כד מסביבות 380–370 לפנה"ס]]

**נושאות הנסכים** (או **נושאות הנסך**; ביוונית: **Χοηφόροι**) היא טרגדיה יוונית מאת המחזאי אייסכלוס. המחזה הוא השני בטרילוגיה "אורסטיאה", והוא הוצג בחגיגות הדיוניסיה באתונה בשנת 458 לפנה"ס. המחזה עוסק באורסטס, בנם של אגממנון וקליטמנסטרה. קליטמנסטרה הרגה את אגממנון, ועכשיו על אורסטס לנקום את נקמתו ולהרוג את אמו. כך ימשיך את הקללה לבית אטראוס, זה דור חמישי.

## עלילה
המחזה נפתח בהגעת אורסטס לקברו של אביו, אגממנון. שם הוא פוגש את אחותו אלקטרה. אלקטרה ושפחותיה מתארות את סבלן מידי קליטמנסטרה ואייגיסתוס. דמו של אביהם זועק לנקמה. קליטמנסטרה חלמה חלום רע שגרם לה לשלוח את בתה, אלקטרה לנסוך נסכים על קברו של אגממנון כדי לפייס את רוחו. אורסטס שומע מאחותו כיצד קליטמנסטרה, אמם חיללה את גופתו של אגממנון אחרי שהרגה אותו ובעקבות זאת הוא מחליט לנקום בה ולהחזיר לעצמו את הירושה למרות שיודע כי המעשה של רצח אם הוא נפשע. הוא ואלקטרה מבקשים מאביהם לעזור להם, כמו גם מאלות הצדק.

אורסטס בתחפושת (על מנת שלא יזוהה בארמון) ופילדס חברו, מגיעים לארמון ומבקשים לדבר עם אייגיסתוס. קליטמנסטרה היא זו שמקבלת את פניהם. היא לא מזהה את בנה, והוא וחברו פילדס אומרים לה כי הם שליחים, ובפיהם בשורת מותו של אורסטס. קליטמנסטרה מכניסה אותם לארמון. האומנת נשלחת לקרוא לאייגיסתוס כדי שידבר עם השליחים. האומנת מספרת למקהלה כי קליטמנסטרה שמחה על מותו של אורסטס, בעוד היא נסערת מאוד. ראש המקהלה אומר לה שכשתודיע לאייגיסתוס להגיע, לבקש ממנו להגיע לבד ולא עם פמליה. התחבולה הצליחה, אייגיסתוס מגיע לבדו ואורסטס הורג אותו. קליטמנטרה מגיעה ומגלה כי אורסטס הרג את אייגיסתוס וכי בכוונתו להרוג אותה גם כן. היא מתחננת בפניו לא להרוג אותה, מציעה לו לחבור אליה. אורסטס נמצא במאבק פנימי אך לבסוף מחליט להרוג את אמו. אחרי שביצע את המעשה הוא מסביר כי חש כי פעל בצדק. רצח אייגיסתוס היה ברור ומוצדק. רצח אם הוא מעשה איום, אך הוא מציין כי אפולו עצמו הבטיח לו שרצח אמו מוצדק וכי לא יסבול כתוצאה מכך. המחזה נגמר כאשר הוא רואה את אירניות ובורח מפניהן.

## תרגומים לעברית

* **שבע הטרגדיות**: פרומטוס הכבול -- הפרסים -- המבקשות מחסה -- השבעה נגד תבי -- אגממנון -- נושאות הנסך -- בנות החסד; תרגם מיוונית והוסיף מבואות, הערות ונספחים: שלמה דיקמן, ירושלים: מוסד ביאליק ('ספרי מופת מספרות העולם'), תשכ"ה.
* **נושאות הנסכים**; מיוונית: אהרן שבתאי, תל אביב: שוקן ('מחזות יווניים'), תשנ"א 1990.

עיבודים:
* **האורסטיאה**; עִבד לתיאטרון בן-זמננו לאו בריידי ; תרגם מאנגלית: אריה אהרני, תל אביב: אל"ף, 1964.

## קישורים חיצוניים

* 
* 

קטגוריה:טרגדיות יווניות
קטגוריה:מחזות של אייסכילוס
סולטיאם

**סולטיאם** היא תרופה ממשפחת הסולפונאמידים ומעכבי אנזימים. משתמשים בה כתרופה אנטי-אפילפטית.

## היסטוריה

סולטיאם סונתזה לראשונה במעבדות באייר (Bayer AG) באמצע שנות ה-50 ושווקה בשם **אוספולוט** (Ospolot) באירופה ובשווקים אחרים בתחילת שנות ה-20. היא לא נרשמה, מעולם, כתרופה מורשית בארצות הברית. המותג הועבר ב־1993 לחברת דסיטין (Desitin GmbH) והתרופה נמכרת בכמה מדינות אירופיות, בישראל, יפן ואוסטרליה.

סולטיאם התבססה כתרופת קו שני בטיפול בפרכוסים אפילפטיים חלקיים בשנות ה-60 וה-70 והשתמשו בה, לעיתים קרובות, יחד עם פניטואין. נראה היה שאפילפסיה של אונה רקתית היא המגיבה בצורה הטובה ביותר לסולטיאם. התעוררו ספקות אם יש לסולטיאם תכונות נוגדות פרכוסים אינהרנטיות. אחרי שגילו את יכולתה של סולטיאם להעלות את הרמות בדם של פניטואין, הניחו שסולטיאם תפעל רק בצירוף עם פניטואין. ממצא זה יחד עם התוצאות המעורפלות של המחקר בארצות הברית גרמו לירידה מהירה בשימוש בסולטיאם. רק ב־1988 גילה הנוירולוג הגרמני הרמן דוזה (Hermann Doose) את ההשפעות הספציפית של התרופה על אפילפסיות שפירות מוקדיות בילדות. היום היא התרופה הראשונה לטיפול באפילפסיות שפירות מוקדיות בילדות, למשל אפילפסיה רולנדית שפירה בארצות דוברות גרמנית ובישראל. יש עניין מחודש בסולטיאם לטיפול בתסמונות אחרות כמו תסמונת וסט ובסוגים אחרים של אפילפסיות עמידות לתרופות.

## התוויות

בתחילה השתמשו בסולטיאם לטיפול בפרכוסים חלקיים. באוסטרליה היא רשומה כתרופה לטיפול בהפרעות התנהגותיות השורות לאפילפסיה: הפרעת קשב, ריכוז והיפראקטיביות, אפילפסיה של האונה הרקתית, מיוקלונוס, פרכוס טוני-קלוני ובפרכוסים חלקיים. בניגוד לסולפונמידים אחרים אין לה פעילות אנטיביוטית.

## תופעות לוואי

תופעות הלוואי השכיחות ביותר הן: אטקסיה (חוסר קואורדינציה של הגפיים), נמלול בפנים ובגפיים, יתר-נשימה (עלייה בקצב הנשימה או בעומקה). תופעות לוואי פחות שכיחות כוללות סחרחורת, פריחה, תסמונת סטיבנס-ג'ונסון, בחילה, אובדן משקל, לאוקופניה, כאב ראש, דיכאון, ריור, כאב מוגבר, נדודי שינה, סטטוס אפילפטיקוס. דווחו על הפרעות במטבוליזם של סידן וויטמין D אחרי שימוש ארוך טווח.

## תגובות בין תרופתיות

סולטיאם הנלקחת יחד עם פרימידון עלולה לגרום לתופעות לוואי חמורות. בין השאר תגובות פסיכוטיות. הוכח שהוספה של סולטיאם לטיפול בפניטואין גרמה להגדלה של רמת הפניטואים בדם. סולטיאם יכולה גם להגדיל את רמת הפנוברביטל בדם. אין לצרוך אלכוהול בזמן הטיפול.

## מינון יתר

מינון יתר עלול לגרום להקאה, תת-לחץ דם, ורטיגו, אטקסיה, חמצת (מצב של ריכוז גבוה של חומצה בדם).

## קישורים חיצוניים

* סולטיאם באתר אינפומד
## הערות שוליים

קטגוריה:טיפול באפילפסיה
קטגוריה:תרופות נוגדות פרכוסים
קטגוריה:תרופות לפי א'-ב'
מונטסילבנו

**מונטסילבנו** (באיטלקית: **Montesilvano**) היא עיירה בנפת פסקארה שבמחוז אברוצו שבאיטליה. שם העיירה לקוח כנראה מהשפה הלטינית ומשמעותו "גבעה מיוערת" (סילבה, בלטינית: יערות). העיירה ממוקמת על חוף הים האדריאטי ומהווה יעד משיכה תיירותי הן לתיירות חוץ והן לתיירות פנים. העיירה שוכנת מצפון לפסקארה והיא צמודה לה. מונטסילבנו מחולקת למונטסילבנו הימית (Montesilvano Marina) ולמונטסילבנו עילית (Montesilvano Colle). הראשונה היא עיירה תוססת, משופעת באתרי בילוי ימיים והאחרונה מקורה בעיירה הימיביניימית ובמצודה שהוקמה אז.
## היסטוריה
ראשיתה של מונטסילבנו בתקופת הרפובליקה הרומית, אז הוקם בה מקדש לאל יופיטר. באתר בו היה קיים מקדש זה הוקמה בשנת 1468 כנסייה המוקדשת לבתולה של הכרמל. העיירה שגשגה בזכות תעשיית המלח ששווק לרומא. עוד קודם לכן הוקם בשנת 872 מנזר סן קלמנטה. תיעוד על ההתיישבות הראשונה על הגבעה קיים משנת 1114, מימיו של רוג'רו השני, מלך סיציליה והאזכור הראשון של העיירה בשמה הנוכחי הוא משנת 1140. במאה ה-15 הייתה העיירה חלק מממלכת נאפולי.

ב-1815 לאחר המלחמות הנפוליאוניות חזרה מונטסילבנו להיות חלק מהנחלה של בית בורבון ובשנות העשרים והשלושים של המאה ה-19 הצטרפו כמה מאזרחי העיירה לקרבונארי. בשל גודלה הקטן של העיירה, היא סופחה באמצע המאה ה-19 לעירייה של קאפלה סול טאבו (Cappelle sul Tavo). בשנת 1860 הפכה העיירה לחלק מממלכת איטליה. ב-1863 חוברה העיירה למסילת הברזל של הים האדריאטי.

## ערים תאומות

* 
* 
* 

## קישורים חיצוניים

* 

## הערות שוליים

קטגוריה:אברוצו: ערים
אליפות וימבלדון 1889

** אליפות וימבלדון 1889** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-1 ביולי והסתיימה ב-13 ביולי. תוכנית התחרות כללה תחרויות גברים, תחרויות נשים ותחרות זוגות גברים. זו הייתה תחרות נוספת בה האחים רנשו הפגינו את יכולתם.

## התחרות
### תחרות הגברים
שמאל|ממוזער|180px|האחים רנשו: ויליאם רנשו בשמאל וארנסט רנשו בימין
התחרות נערכה בשני שלבים. בשלב הראשון המתחרים חולקו ל-2 בתים. מנצח של השלב הראשון היה מקבל זכות להתמודד מול מנצח אליפות וימבלדון 1888 על התואר. לתחרות מתמודדים נרשמו 24 טניסאים. ויליאם רנשו היה המנצח של שלב המתמודדים וכעת היה עליו להתחרות מול אחיו ארנסט, זוכה האליפות ב-1888. המשחק בין האחים הסתיים בניצחון של ויליאם ב-4 מערכות. בכך הוא זכה בתואר השביעי שלו בתחרות גברים.

### תחרות הנשים
ימין|ממוזער|180px|בלאנש בינגלי (היליארד) - מנצחת תחרות הנשים
בתחרות הנשים השתתפו 6 טניסאיות. הטניסאיות התחרו על הזכות להיפגש במשחק האחרון עם מנצחת אליפות וימבלדון 1888. כמו בשנה הקודמת בלאנש בינגלי (היליארד) ניצחה בשלב זה. מכיוון שלוטי דוד לא התייצבה למשחק, בלאנש בינגלי הוכתרה בתואר האלופה.

### תחרות הזוגות
בתחרות הזוגות השתתפו 9 זוגות שהתחרו על הזכות להתמודד על התואר במשחק נגד האחים רנשו, מנצחי אליפות וימבלדון 1888. הזוג הבריטי ארנסט ליוויס/ג'ורג' היליארד ניצחו בתחרות המתמודדים אך הפסידו לאחים רנשו ב-5 מערכות.

## קישורים חיצוניים
* האתר הרשמי של אליפות וימבלדון
* תוצאות משחקי גברים
* תוצאות משחקי זוגות
* תוצאות משחקי נשים

קטגוריה:אליפויות וימבלדון
קטגוריה:1889 בספורט
צבי גרמן

**צבי גרמן** (1917 – 15 באוגוסט 2007) היה לוחם ההגנה וקצין צה"ל, פיקד על גדוד 32, על חטיבת אלכסנדרוני ועל חטיבת כרמלי במלחמת העצמאות.

## חייו
גרמן נולד בקרמניץ (כיום באוקראינה), עלה עם משפחתו לארץ ישראל ב-1924 ולמד בכפר הנוער בן שמן. ב-1933 הצטרף לארגון ההגנה, ב-1936 הצטרף לנוטרות, היה חבר בפו"ש ומשומרי מחצבות מגדל צדק. עם הקמת פלגות הלילה המיוחדות של אורד צ'ארלס וינגייט, נקרא גרמן למפקדתו של יצחק שדה, בה הוצע לו להתנדב לשרת ביחידה, הוא נסע לעין חרוד, והיה מהבולטים בלוחמיה. ב-1939 סיים קורס מדריכים ראשיים של ההגנה והצטרף למנגנון הקבע של הארגון. הוא שירת בלשכת ההדרכה והיה מהמדריכים הראשיים בארגון ובין השאר פיקד על קורסי מ"כים.

במלחמת העצמאות הקים את גדוד 32 בחטיבת אלכסנדרוני, בהמשך שירת כקצין המבצעים של החטיבה ובאוגוסט 1948 מונה למפקדה. בנובמבר 1948 מונה למפקד חטיבת כרמלי.

בספטמבר 1949 מונה לבה"ד 50 בבסיס חצור, שנועד להכשיר את כל המפקדים ששירתו במהלך המלחמה בתפקידי פיקוד ללא הכשרה סדורה, בקורס שנועד לכלול אימון בסיסי, קורס מ"כים וקורס מ"מים. סגל ההדרכה שהוקצה לקורס היה ברובו בלתי מתאים, והקורס לא צלח.

שירת כראש מטה פיקוד המרכז וכמפקד מחוז חיפה. פיקד על מצעד צה"ל ביום העצמאות בירושלים ב-1951 ובעפולה ב-1955.

לאחר שחרורו עבד במשרד האוצר, והיה ממונה על המשק והשירותים במשרדי הממשלה בשנים 1966 עד 1970. לאחר מכן עבד במשרד הבריאות.

התגורר עם רעייתו זהבה ברמת השרון.

## ספרים שהשתתף בכתיבתם
* חלק מן הערכים על הדרכה ב"הגנה" אצל מרדכי נאור ב**לקסיקון כח המגן – ההגנה**, תל אביב: משרד הביטחון – ההוצאה לאור, 1992.

## קישורים חיצוניים

* 

## הערות שוליים

קטגוריה:אלופי-משנה בצה"ל
קטגוריה:מפקדי גדודים במלחמת העצמאות
קטגוריה:מפקדי חטיבת אלכסנדרוני
קטגוריה:עובדי משרד האוצר
קטגוריה:מפקדי חטיבת כרמלי
קטגוריה:לוחמי ההגנה
קטגוריה:ישראלים ילידי אוקראינה
קטגוריה:לוחמי פלגות הלילה המיוחדות
קטגוריה:ראשי מטה פיקוד המרכז
קטגוריה:בוגרי כפר הנוער בן שמן
קטגוריה:חיילי חטיבת אלכסנדרוני במלחמת העצמאות
קטגוריה:ישראלים שנולדו ב-1917
קטגוריה:ישראלים שנפטרו ב-2007
אליפות וימבלדון 1888

** אליפות וימבלדון 1888** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-9 ביולי והסתיימה ב-16 ביולי. תוכנית התחרות כללה תחרויות גברים, תחרויות נשים ותחרות זוגות גברים. ויליאם רנשו חזר להתחרות לאחר הפסקה שנגרמה על ידי מרפק טניס.

## התחרות
### תחרות הגברים
התחרות נערכה בשני שלבים. בשלב הראשון חולקו המתחרים ל-2 בתים. המנצח של השלב הראשון היה מקבל זכות להתמודד מול מנצח אליפות וימבלדון 1887 על התואר. לתחרות נרשמו 24 טניסאים. ויליאם רנשו הודח בשלב רבע גמר. מנצח שלב המתמודדים היה אחיו, ארנסט רנשו, שנפגש עם הרברט לאופורד וניצח אותו ב-3 מערכות. בכך חזר התואר לנציג משפחת רנשו.

### תחרות הנשים
ימין|ממוזער|180px|לוטי דוד - מנצחת תחרות הנשים
בתחרות הנשים השתתפו 6 טניסאיות. הטניסאיות התחרו על הזכות להיפגש במשחק האחרון עם מנצחת אליפות וימבלדון 1887. בלאנש בינגלי (היליארד) ניצחה בשלב המתמודדות אך הפסידה ללוטי דוד ב-2 מערכות. כך לוטי דוד זכתה בתואר השני ברציפות.

### תחרות הזוגות
בתחרות הזוגות השתתפו 12 זוגות שהתחרו על הזכות להתמודד על התואר במשחק נגד מנצחי אליפות וימבלדון 1887. האחים רנשו ניצחו את כול המתחרים ובמשחק נגד אלופי 1887 ניצחו ב-5 מערכות.

## קישורים חיצוניים
* האתר הרשמי של אליפות וימבלדון
* תוצאות משחקי גברים
* תוצאות משחקי זוגות
* תוצאות משחקי נשים

קטגוריה:אליפויות וימבלדון
קטגוריה:1888 בספורט
שלומית בת דברי

**שְׁלֹמִית בַּת-דִּבְרִי** היא דמות מקראית הנזכרת ב (בפרשת אמור). שלמית הייתה בת לשבט דן ואימו של המקלל, אותו ילדה מאיש מצרי.

## מדרש שמה
השם שְׁלֹמִית נגזר משלום או שלם. במדרש ויקרא רבה (לב, ה) דרשו כי הייתה פטפטנית ואומרת שלום לכל אחד ומכאן בא שמה שְׁלֹמִית: - , מפטפטת בדברים, שואלת בשלום הכל (רש"י ל). ייתכן גם כי השם נגזר מלשון בריאות ושלימות., אך יש הסוברים כי השם שְׁלֹמִית הוא שם זר.

## ציון שמה בתורה
הרש"ר הירש מסביר את הצורך בהזכרת שם האם ובדרכו תולה את האשמה בחטא קללת ה' של הבן על האם:

## אחריות האם לחטא בנה
רש"י בפירושו מביא מבט קצת שונה, אך גם הוא בדבריו, תולה את התנהגות הבן בסביבה החברתית שגדל:

גם מדרש תנחומא תולה את האשם באם:  .

## קישורים חיצוניים
* 

## הערות שוליים

קטגוריה:אישים בספר ויקרא
קטגוריה:נדודי בני ישראל במדבר: אישים
קטגוריה:נשים בתורה
קטגוריה:פרשת אמור
צפריר בן זאב

**צפריר בן זאב** (נולד בשנת 1962) הוא קצין בצה"ל בדימוס בדרגת אלוף-משנה, אשר פיקד בעבר על חטיבת אלכסנדרוני.

## שירותו הצבאי
עם גיוסו לצה"ל בשנת 1980 שובץ בחטיבת גולני. בן זאב עבר את הגיבוש ליחידות החטיבתיות והתקבל לפלחה"ן גולני. בגולני עבר מסלול הכשרה כלוחם, קורס מ"כים חי"ר ולחם במלחמת לבנון הראשונה, בין היתר בקרב על הבופור. בהמשך השלים קורס קציני חי"ר. עם סיום הקורס שב לחטיבה ושימש כמפקד מחלקה ומפקד פלוגה. לאחר מכן שימש כמפקד פלחה"ן גולני והוביל אותה בלחימה בדרום לבנון. במהלך תפקידו כמפקד הפלחה"ן, שימש בן זאב במבצע כחול וחום כסגנו של מפקד המבצע  שכיהן אז כמפקד גדוד 12. בהמשך שימש כסגן מפקד גדוד 13 (גדעון) בתקופת גדי איזנקוט.

בהמשך מונה למפקד גדוד 51. בשנים 1994–1995 שימש מפקד גדוד דקל ולאחר מכן מונה לסגן מפקד חטיבת גולני. בשנים 1997–2000 פיקד על חטיבת אלכסנדרוני ובמקביל פיקד על בא"פ לכיש. לאחר מכן שימש כמדריך קורס מג"דים וכמדריך בכיר במכללה הבין-זרועית לפיקוד ולמטה. בנוסף שימש בשנים 2002–2005 כמנהל לחימה בעוצבת הגליל. בשנת 2005 פרש מצה"ל.

בן זאב הוא בעל תואר ראשון בלימודים כלליים מטעם אוניברסיטת תל אביב ותואר שני במדע המדינה מטעם אוניברסיטת חיפה. וכן תואר ראשון במשפטים ממכללת שערי משפט. הוא עורך דין ומשמש בהתנדבות כיו"ר עמותת אוורסט, ליזמות עסקית לנוער בסיכון בכפר סבא וכחבר הוועד המנהל של עמותת גולני.
בן זאב נשוי ואב לשניים.

## הערות שוליים

קטגוריה:לוחמי סיירת גולני
קטגוריה:מפקדי חטיבת אלכסנדרוני
קטגוריה:מפקדי גדוד 51
קטגוריה:מפקדי בא"פ לכיש
קטגוריה:אלופי-משנה בצה"ל
קטגוריה:בוגרי אוניברסיטת תל אביב
קטגוריה:בוגרי המרכז האקדמי שערי מדע ומשפט
קטגוריה:חיילי חיל הרגלים במלחמת לבנון הראשונה
קטגוריה:ישראלים שנולדו ב-1962
יריב קריגר

**יריב קריגר** (נולד ב-20 ביוני 1958) הוא אלוף-משנה במילואים בצה"ל, שירת כמפקד גדוד 12 (ברק) וכמפקד עוצבת הגולן.

## שירות צבאי
קריגר הוא בוגר הפנימייה הצבאית לפיקוד בתל אביב. עם גיוסו לצה"ל בשנת 1976 שובץ קריגר בחטיבת גולני. בגולני עבר קריגר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה. בהמשך שימש כמפקד פלוגה  בגדוד 51 (הבוקעים הראשון), ונפצע במהלך מבצע מוביל, פשיטה על יעדי מחבלים בדרום לבנון. לאחר מכן פרש מצה"ל אולם כעבור שבע שנים שב לשירות ושימש כמפקד גדוד 12 (ברק) והוביל אותו בעת הלחימה בדרום לבנון. בהמשך שימש כמפקד בסיס האימונים החטיבתי של חטיבת גולני וכסגן מפקד החטיבה. לאחר מכן פיקד על עוצבת הגולן. בשנים 1996-1998 שימש מפקד חטיבת אפרים. בשנים 2004-2000 פיקד על חטיבת אלכסנדרוני ושימש מפקד מגמת "ברק" במכללה הבין-זרועית לפיקוד ולמטה.

## קישורים חיצוניים
* .

## הערות שוליים

קטגוריה:מפקדי עוצבת הגולן
קטגוריה:מפקדי חטיבת אלכסנדרוני
קטגוריה:מפקדי גדוד 12
קטגוריה:בוגרי הפנימייה הצבאית לפיקוד תל אביב
קטגוריה:אלופי-משנה בצה"ל
קטגוריה:מפקדי חטיבת אפרים
קטגוריה:ישראלים שנולדו ב-1958
מדיולאנום (פירושונים)

**מדיולאנום** (בלטינית: **Mediolanum** וגם **Mediolanium**) – פירושו "[יישוב] באמצע המישור" או "[מקום] בין נתיבי המים"
הרברט מקייב

**הרברט מקייב** (באנגלית: **Herbert McCabe**; 1926 – 2001) היה תאולוג ונזיר דומיניקני אירי.

## ביוגרפיה
מקייב נולד במידלסברו בצפון-מזרח אנגליה, מחוז יורקשייר. לאחר שלמד כימיה ופילוסופיה באוניברסיטת מנצ'סטר, הצטרף אל שורות הדומיניקנים בשנת 1949, והתמסר לחקר עבודותיו של תומאס אקווינס. לימים, לימד מקייב בהיכל הנזירים השחורים (Blackfriars, Oxford), מוסד חינוכי באוניברסיטת אוקספורד, שם חיבר אף ארבעה ספרים בנושאי תאולוגיה ופילוסופיה. מקייב לא התיירא מהביע עמדתו השלילית ביחס לאיסור השימוש באמצעי מניעת היריון של הכנסייה הקתולית, וראה באיסור זה כיישום שגוי של המסורת הקתולית. מקייב נודע בהקפדתו לבסס ולנמק בדרך לוגית את טיעוניו, ולנסחם בדייקנות ובשנינות רבה, כפי שבא לידי ביטוי בדרשותיו. למשל, הזהיר מקייב את קהל מאזיניו לבל יורד מעמד הבורא למעמד אחד העצמים בתוככי העולם, עליהם חלים אילוצים חיצוניים, כי אז למעשה יהיה המדובר בשטן, ומן הצדק ניתן יהיה לומר The hell with Christianity. בשנת 1974 נעשה מקייב אזרח אירי.

## מספריו

קטגוריה:תאולוגים נוצרים
קטגוריה:פילוסופים נוצרים
קטגוריה:מורי הכנסייה
קטגוריה:דומיניקנים
קטגוריה:בוגרי אוניברסיטת מנצ'סטר
קטגוריה:אירים שנולדו ב-1926
קטגוריה:נפטרים ב-2001
אליפות וימבלדון 1890

** אליפות וימבלדון 1890** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-30 ביוני והסתיימה ב-23 ביולי. תוכנית התחרות כללה תחרויות גברים, תחרויות נשים ותחרות זוגות גברים.

## התחרות
### תחרות הגברים
התחרות נערכה בשני שלבים. בשלב הראשון המתחרים חולקו ל-2 בתים. מנצח של השלב הראשון היה מקבל זכות להתמודד מול מנצח אליפות וימבלדון 1889 על התואר. לתחרות מתמודדים נרשמו 29 טניסאים. לאחר מספר שנים שהתחרו רק ספורטאים בריטים, הפעם לתחרות נרשמו טניסאי מארצות הברית ומאוסטרליה. ארנסט רנשו הודח כבר בסיבוב הראשון. וילובי המילטון ניצח בגמר מתמודדים ובמשחק הקובע ניצח את ויליאם רנשו ב-5 מערכות. זו הייתה התחרות האחרונה בהשתתפות ויליאם רנשו. גם וילובי המילטון לא חזר לווימבלדון להגן על התואר.

### תחרות הנשים
ימין|ממוזער|180px|לנה רייס - מנצחת תחרות הנשים
בתחרות הנשים השתתפו 4 טניסאיות. לנה רייס ניצחה בתחרות ומכיוון שבלאנש בינגלי, מנצחת אליפות וימבלדון 1889, לא התייצבה, היא הוכתרה כאלופה.

### תחרות הזוגות
בתחרות הזוגות השתתפו 7 זוגות שהתחרו על הזכות להתמודד על התואר במשחק נגד אחים רנשו, מנצחי אליפות וימבלדון 1889. הזוג הבריטי ארנסט ליוויס/ג'ורג' היליארד הפסידו בגמר ליהושע פים/פרנק סטוקר שהוכתרו כאלופים בהיעדר אחים רנשו.

## קישורים חיצוניים
* האתר הרשמי של אליפות וימבלדון
* תוצאות משחקי גברים
* תוצאות משחקי זוגות
* תוצאות משחקי נשים

קטגוריה:אליפויות וימבלדון
קטגוריה:1890 בספורט
הקבינט של ארצות הברית בממשל לינדון ג'ונסון

250px|ממוזער|שמאל|הנשיא ג'ונסון (מימין) ומזכיר השיכון והפיתוח העירוני רוברט ויוור במעמד השבעתו לתפקידו

**הקבינט של ארצות הברית בממשל לינדון ג'ונסון** כיהן במשך חמש שנים וחודשיים, ממועד השבעת הנשיא לינדון ג'ונסון ב-22 בנובמבר 1963 – לאחר רציחתו של ג'ון פיצג'רלד קנדי – ועד תום כהונתו ב-20 בינואר 1969.

## הרכב הקבינט
כל חברי הקבינט של קנדי בעת מותו המשיכו לכהן בקבינט של יורשו.

במהלך כהונת הקבינט הוקמו שתי מחלקות ממשל נוספות והנשיא צירף את המזכירים שבראשן לקבינט:
*מחלקת השיכון והפיתוח העירוני - הוקמה ב-1966, וג'ונסון מינה לעמוד בראשה את הכלכלן ד"ר רוברט ויוור, האפריקאי אמריקאי הראשון לכהן בקבינט של ארצות הברית;
*מחלקת התחבורה - הוקמה ב-1967.

הקבינט כלל 11 בעלי תפקידים עד 1966, 12 עד 1967 ו-13 לאחר מכן. כיהנו בו 26 גברים. ארבעה מהם - מזכירי המדינה, הפנים, החקלאות והעבודה - כיהנו בקבינט במשך כל תקופת נשיאותו של ג'ונסון.

לאחר שירש את קנדי לא היה לג'ונסון סגן נשיא עד ראשית כהונתו השנייה (ב-20 בינואר 1965), ואז הצטרף הסגן הנבחר יוברט האמפרי לקבינט.

במהלך כהונת הקבינט כיהנו ארבעה אישים כמזכירי מחלקת המסחר.

## חברי הקבינט
### מזכירי מחלקות הממשל
* מזכיר המדינה: דין ראסק (1963–1969)
* מזכיר האוצר: קלרנס דאגלס דילון (1963–1965), הנרי המיל פולר (1965–1968), ג'וזף
ווקר באר (1968–1969)
* מזכיר ההגנה: רוברט מקנמארה (1963–1968), קלארק קליפורד (1968–1969)
* התובע הכללי: רוברט קנדי (1963–1964), ניקולס קצנבך (1964–1967), רמזי קלארק (1967–1969)
* המנהל הכללי של הדואר: ג'ון גרונוסקי (1963–1965), לארי אובריאן (1965–1968), ו. מרווין ווטסון (1968–1969)
* מזכיר הפנים: סטיוארט יודול (1963–1969)
* מזכיר החקלאות: אורוויל פרימן (1963–1969)
* מזכיר המסחר: לותר הודג'ס (1963–1965), ג'ון קונור (1965–1967), אלכסנדר טרוברידג' (1967–1968), סיירוס סמית' (1968–1969)
* מזכיר העבודה: ו. וילארד וירץ (1963–1969)
* מזכיר הבריאות, החינוך והרווחה: אנתוני סלברזה (1963–1965), ג'ון גרדנר (1965–1968), וילבור כהן (1968–1968)
* מזכיר השיכון והפיתוח העירוני: רוברט ויוור (1966–1968), רוברט ווד (1969)
* מזכיר התחבורה: אלן בויד (1967–1969)

### בעלי תפקידים ברמת הקבינט
* סגן הנשיא: יוברט האמפרי (1965–1969)

## קישורים חיצוניים
* 

## הערות שוליים

*
ג'ונסון, לינדון
שעיר האשחר

**שְׂעִיר הָאֶשְׁחָר** (שם מדעי: *Satyrium spini*, שם קודם: **כחליל האשחר**) הוא פרפר יום המשתייך למשפחת הכחליליים.

הסוג Satyrium נקרא על שם הסטירים מהמיתולוגיה היוונית בשל אזור מגורי הפרפר ביערות ובחורשים בדומה לסטירים המיתולוגיים. שם המין spini רומז לצמח הפונדקאי של הפרפר באירופה - שזיף הבר Prunus spinosa.
## מאפיינים
הפרפר מעופף בראשית האביב, בחודשים מאי-יוני, בקרבת הצמח הפונדקאי שלו אשחר ארץ ישראלי, באזורי יער וחורש הרריים.
בישראל מעופף תת-המין: Satyrium spini melantho

שעיר האשחר בולט במעופו המהיר. חלקן התחתון של כנפיו בצבע אפור בגוון קרמי ומעוטר בפס לבן לכל אורכו, בקצה הכנף התחתון ישנו כתם כתום תחום באופן חלקי בשחור, וכתם בולט המסתיים במחושים מדומים, זאת כדי להשלות טורפים פוטנציאלים אשר ינסו לתפוס חלק זה של הפרפר - זה האחרון ינוס במהרה ויינצל, לא פעם תוך אובדן חלק מכנפו.

תפוצתו: ברחבי אירופה - מפורטוגל במערב, צרפת, איטליה ועד ליוון והבלקן במזרח (למעט בריטניה וחלקיה הצפוניים של אירופה), בלבנון, ישראל וטורקיה, עיראק, איראן, עד הרי אורל באסיה. בישראל ניתן לראותו בהרי ירושלים, בכרמל ובמורדות הגליל.

שעיר האשחר מעופף לעיתים קרובות ליד שעיר האלון.

## שלבי התפתחות
### הביצה
הנקבה מטילה את הביצים על ענפי האשחר. הביצים נכנסות לדיאפאוזה של עשרה חודשים.

### הזחל
הזחלים בוקעים עם ראשית האביב, בחודש מרץ. ראש הזחל שחור, גופו ירוק וכולל בצדדיו שני פסים בהירים.

### הגולם
מתגלם על האשחר, צבעו חום כהה עם אזורים בהירים. תקופת הגולם בין 14 יום ל-21 ימים.

## לקריאה נוספת
* דובי בנימיני, **מדריך הפרפרים בישראל**, כתר, 2002, מהדורה שישית 2010, עמ' 155–156.
* **Butterflies of Europe** - Princeton field guide by Tom Tolman - p 69
* **Buterflies of Britain and Europe** - Kimmo Saarinen Pekka jalainen Hannu Aarinio Tari Haahtela – p 121

## קישורים חיצוניים

* תצפיות פרפרים - אתר דיווח ומידע

## הערות שוליים

קטגוריה:בעלי חיים שתוארו ב-1775
קטגוריה:טקסונים שתוארו בידי איגנץ שיפרמילר
קטגוריה:כחליליים
קטגוריה:ארץ ישראל: פרפראים

קטגוריה:אירופה: חרקים
Mer hahn en neue Oberkeet, רי"ב 212

**Mer hahn en neue Oberkeet** (בגרמנית: "יש לנו בעל-בית חדש") רי"ב 212, קנטטה חילונית שהולחנה על ידי יוהאן סבסטיאן באך. כונתה על ידי באך עצמו בשם "קננטה בורלסקאית", אך נודעת כיום כקנטטת האיכרים. הקנטטה מורכבת מ-24 פרקים, יותר מכל קנטטה אחרת (להוציא אורטריות), ומכילה וריאציות על ריקודים ושירים עממים ובהם גם וריאציה על נושא לה-פוליה לסופרן, כינור, ויולה וקונטינואו.

## היסטוריה
לברית הקנטטה נכתבה על ידי פיקנדר, עבור הופעה ב-30 באוגוסט 1742, לכבוד יום הולדתו ה-36 של שר החצר קרל היינריך פון דיסקאו, בעל הנכסים בכפר קליינצשוכר, באותם הימים כפר סמוך ללייפציג. כמשוער, פנה פיקנדר לבאך להלחנת הלברית. באופן יוצא דופן למדי, חלקים מן הלברית כתובים בניב הסכסוני העילי ולא בגרמנית ספרותית (המקבילה באותם ימים לגרמנית התקנית (Hochdeutsch) של ימינו).

## נושא הקנטטה
איכר דל בן-כפר, פושט-עורות במקצועו, ואשתו מיקֶה לועגים לגובה-המיסים "בן השטן" רוחש המזימות, ומרעיפים על בית דיסקאו תהילות ותשבחות. 

## משתתפים
* איכר עלום-שם (בס)
* מיקה, אשת האיכר (סופרן)
* 3 כינורות, ויולה ובאסו קונטינואו, מלווים בחליל, קרן-יער וכינור שני.

## קישורים חיצוניים

* פרטיטורה
* על הקנטטה, באתר קנטטות באך
* טקסט הקנטטה בעברית, באתר קנטטות באך

קטגוריה:קנטטות מאת יוהאן סבסטיאן באך
קטגוריה:חקלאות בחברה ובתרבות
דניאל דיאס (כדורסלן)

**דניאל דיאס דה לה פאיה** (בספרדית: **Dani Díez**; נולד ב-7 באפריל 1993) הוא כדורסלן ספרדי מקצועי המשחק בבסקוניה מליגת העל הספרדית בכדורסל.

הוא נחשב לאחד מהכישרונות הצעירים המבטיחים בכדורסל האירופי ואחד מהשחקנים הבינלאומיים הטובים בדורו (1993).

## קריירה מקצועית
הוא החל את הקריירה המקצועית שלו בשנת 2005 בקבוצה אסטודיאנטס מדריד, ב-2009 עזב את הקבוצה כדי להצטרף לקבוצת הנערים של מועדון הכדורסל ריאל מדריד.

בעונה שלאחר מכן, 2009-10 הוא ערך את הופעת הבכורה שלו בריאל מדריד ב' אשר שיחקו בליגה השלישית בספרד. במהלך עונת 12–2011 עבר לקבוצה הראשונה של ריאל מדריד ושיחק עמם בליגה הראשונה בספרד, את הופעת הבכורה שלו בקבוצה ערך נגד באסקט מנרסה בדצמבר 2011.

בקיץ 2013 חזר לריאל מדריד לאחר ששיחק בגיפוסקואה באסקט. עם ריאל הוא זכה באליפות הליגה הספרדית ובסגנות היורוליג.

## קישורים חיצוניים

*פרופיל, באתר פיב"א
*פרופיל, באתר ליגת העל הספרדית בכדורסל

קטגוריה:כדורסלני סן פבלו בורגוס
קטגוריה:כדורסלנים ספרדים
קטגוריה:כדורסלני ריאל מדריד
קטגוריה:כדורסלני אוניקאחה מאלגה
קטגוריה:כדורסלני טנריפה
קטגוריה:בחירות דראפט של יוטה ג'אז
קטגוריה:כדורסלני גיפוסקואה
קטגוריה:כדורסלני סאסקי בסקוניה
קטגוריה:ספרדים שנולדו ב-1993
ז'אן-פייר הואל

**ז'אן-פייר לואי לורן הואל** (בצרפתית: **Jean-Pierre-Louis-Laurent Houël**; 28 ביוני 1735 – 14 בנובמבר 1813) היה צייר, חָרָט ורַשָּׁם צרפתי. במהלך חייו הארוכים היה עֵד לתקופת שלטונו של לואי החמישה עשר, למהפכה הצרפתית, ולתקופת הקיסרות הראשונה של נפוליאון בונפרטה.

## קורות חייו
הואל נולד בעיר רואן שבצרפת, למשפחה של אומנים מצליחים, ונשלח בגיל 15 ללימודים באקדמיה לרישום בעיר. שם נחשף לאמנות ההולנדית המוקדמת ולציור הפלמי, שלהם נודעה השפעה מכרעת על בחירתו להתמחות בציור נוף.

ב-1758 פרסם הואל ספר של תחריטי נוף פרי עטו, וב-1768 צייר סדרת ציורים של שישה מבטים שונים על חלקתו של שר החוץ הצרפתי אטיין פרנסואה דה שואזל. שנה לאחר מכן זכה להתקבל לאקדמיית צרפת ברומא בזכות השפעתם של פטרוניו. במהלך שהותו סייר ברחבי איטליה הדרומית, הושפע מהמנהגים האיטלקיים, מן הנופים ומהערים העתיקות, וצייר ציורי גואש שזכו לשבחים בתערוכות הסלון הפריזאי  של ראשית שנות ה-70 של המאה ה-18.

בשנים 1776 עד 1779 טייל בסיציליה, ליפארי ומלטה, ולאחר מכן פרסם מספר ספרי מסע שופעים באיורים. מטרתו העיקרית של הואל הייתה להמחיש את הטופוגרפיה המקומית, אך הנגיעות העדינות בצבע מים הצליחו אף לתפוס את דפוסי האור ואת האווירה באזור.

שמאל|ממוזער|250px|ציורו המפורסם של ההשתלטות על הבסטיליה ב-14 ביולי 1789
אחד מציוריו הידועים ביותר, אם לא הידוע שבהם, צויר ב-1789, והוא דווקא חורג מסגנונו השגרתי של ציורי נוף וטבע, אלא מתעד אירוע היסטורי – נפילת הבסטיליה. הציור "ההסתערות על הבסטיליה", שצויר בצבע מים, ושמור כיום בספרייה הלאומית של צרפת, מתאר את השתלטות ההמונים על כלא הבסטיליה, שאירעה ב-14 ביולי 1789. במרכז הציור ניתן לראות את המעצר של ברנאר-רנה ז'ורדאן, מרקיז דה לוּנֵה , מנהל בית הכלא ומפקד חיל המצב שלו בעת אירוע ההשתלטות.

בשנותיו האחרונות פרסם הואל שני חיבורים מאוירים על פילים. איורים שהכין על חיות אחרות מרמזים כי תכנן לפרסם עבודות זואולוגיות נוספות, אך מותו בגיל שבעים ושמונה קטע את תכנוניו.

## קישורים חיצוניים

## הערות שוליים

קטגוריה:ציירים צרפתים
קטגוריה:ילידי 1735
קטגוריה:צרפתים שנפטרו ב-1813
אליפות וימבלדון 1891

** אליפות וימבלדון 1891** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-29 ביוני והסתיימה ב-9 ביולי. תוכנית התחרות כללה תחרויות גברים, תחרויות נשים ותחרות זוגות גברים. 

## התחרות
### תחרות הגברים
ימין|ממוזער|180px|וילפרד בדלי - מנצח תחרות הנשים
התחרות נערכה בשני שלבים. בשלב הראשון המתחרים חולקו ל-2 בתים. מנצח של השלב הראשון היה מקבל זכות להתמודד מול מנצח אליפות וימבלדון 1890 על התואר. לתחרות מתמודדים נרשמו 22 טניסאים בריטים. וילפרד בדלי פגש בגמר שלב מתמודדים את ג'ושוע פים וניצח אותו ב-4 מערכות. מכיוון שוילובי המילטון לא התייצב להגן על תוארו, בדלי הוכתר כאלוף.

### תחרות הנשים
ימין|ממוזער|180px|לוטי דוד - מנצחת תחרות הנשים
בתחרות הנשים השתתפו 9 טניסאיות מהם 2 אלופות בעבר - לוטי דוד ובלאנש בינגלי (היליארד). הם נפגשו בגמר מתמודדות ולוטי דוד ניצחה ב-2 מערכות. מכיוון שלנה רייס לא התייצבה להגן על תוארה, לוטי דוד הוכרתה כאלופה.

### תחרות זוגות
בתחרות הזוגות השתתפו 4 זוגות שהתחרו על הזכות להתמודד על התואר במשחק נגד הזוג יהושע פים/פרנק סטוקר, מנצחי אליפות וימבלדון 1890. הזוג הבריטי שכלל אחים בדלי ניצח בתחרות מתמודדים ובמשחק הקובע הם ניצחו ב-4 מערכות את אלופי השנה שעברה. לוילפיד בדלי זה היה תואר נוסף לתואר שהוא זכה בתחרות גברים.

## קישורים חיצוניים

* האתר הרשמי של אליפות וימבלדון
* תוצאות משחקי גברים
* תוצאות משחקי זוגות
* תוצאות משחקי נשים

קטגוריה:אליפויות וימבלדון
קטגוריה:1891 בספורט
Zerreißet, zersprenget, zertrümmert die Gruft, רי"ב 205

**Zerreißet, zersprenget, zertrümmert die Gruft** (גרמנית: "פרצו, נפצו, הרסו את הקבר"), רי"ב 205, קנטטה חילונית שהולחנה על ידי יוהאן סבסטיאן באך בשנת 1725, ובוצעה בראשונה ב-3 באוגוסט 1725.

## היסטוריה
לברית הקנטטה נכתבה על ידי כריסטיאן פרידריך הנריצי, שנודע בשם העט פיקאנדר, לכבוד יום שמו של אוגוסט פרידריך מילר, פרופסור באוניברסיטת לייפציג.

## נושא הקנטטה
פאלאס, בתו של זאוס, מארגנת חגיגה לכבודו של מילר, וחרדה פן איולוס, אל הרוחות, יחבל במאמציה בסופה חזקה באוגוסט. היא פונה אפוא לעזרתם של זפירוס, הוא הרוח המערבית, ופומונה, אלת עצי הפרי, הממונה על ניהול הגנים, ובסיועם עולה בידה לבסוף להפיס את דעת איולוס, והכל קוראים הידד לפרופסור.

קטגוריה:קנטטות מאת יוהאן סבסטיאן באך
Wie schön leuchtet der Morgenstern, רי"ב 1

**Wie schön leuchtet der Morgenstern** (גרמנית: "מה יפה הוא אורו של כוכב השחר") רי"ב 1, היא קנטטה דתית שהולחנה על ידי יוהאן סבסטיאן באך בשנת 1725, ובוצעה בראשונה ב-25 במרץ 1725.

## היסטוריה
הקנטטה מבוססת על כוראל אשר נכתב על ידי פיליפ ניקולאי בשנת 1599, לכבוד יום בשורת מריה. קנטטה זו נבחרה לפתוח את רשימת יצירות באך (רשימה שאינה מאורגנת לפי סדר כרונולוגי) בהיותה יצירה כוראלית מובהקת.

## נושא הקנטטה
הקנטטה מכילה אזכורים מנבואת ישעיהו על לידת המשיח, וכן מהבשורה על-פי לוקאס בדבר ההכרזה על לידת ישו מפי המלאך גבריאל.

## מבנה
הקנטטה מורכבת משישה חלקים ומיועדת לביצוע על ידי הרכב מוזיקלי חגיגי: קולות סופרן, טנור, ובס, בליווי מקהלה של ארבעה קולות, שתי קרנות, שני אבובי ציד, שני כינורות אובליגטו, ויולה ובאסו קונטינואו.
הפרקים הם:
# מקהלה, Wie schön leuchtet der Morgenstern (מה יפה הוא אורו של כוכב השחר) קובץ:IMSLP206670-WIMA b627-BWV1(I)Sco.ogg
# רצ'יטטיב (טנור), Du wahrer Gottes und Marien Sohn (אתה בנם האמיתי של אלוהים ומרים) קובץ:IMSLP206671-WIMA 8582-BWV1(II)Sco.ogg
# אריה (סופרן), Erfüllet, ihr himmlischen göttlichen Flammen (מלאו להבות אלוהיות שמימיות) קובץ:IMSLP206672-WIMA 2fb7-BWV1(III)Sco.ogg
# רצ'יטטיב (בס), Ein irdscher Glanz, ein leiblich Licht (ברק ארצי, אור מוחשי) קובץ:IMSLP206673-WIMA 066c-BWV1(IV)Sco.ogg
# אריה (טנור), Unser Mund und Ton der Saiten (פיותינו וצליל המיתרים) קובץ:IMSLP206674-WIMA 15bb-BWV1(V)Sco.ogg
# כוראל, Wie bin ich doch so herzlich froh (כמה שמח אני) קובץ:IMSLP206675-WIMA 3f70-BWV1(VI)Sco.ogg

הכוראל החותם הקנטטה הוא הירמון על הלחן המסורתי להמנון הנושא אותו השם ומשמש את באך בהירמון נוסף בפרק השישי של קנטטה רי"ב 172. כמו כן ניתן להשוות למנגינת הכוראל המשמש אותו בפרק החותם את Dem Gerechten muß das Licht, רי"ב 195, שלש הקנטטות גם דומות בתזמורן ונכתבו בהפרש של שנים בודדות זו מזו.

## קישורים חיצוניים

* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)

קטגוריה:קנטטות מאת יוהאן סבסטיאן באך
כריסטיאן פרידריך הנריצי

**כריסטיאן פרידריך הנריצי** (**Christian Friedrich Henrici**;  14 בינואר 1700 - 10 במאי 1764) היה לבריתן גרמני שנודע בעיקר בקנטטות שחיבר עם המלחין יוהאן סבסטיאן באך. חתם בשם העט "פיקאנדר" (Picander).

## הנריצי ובאך
הנריצי למד משפטים באוניברסיטת האלה-ויטנברג, כאשר החל מחבר לבריות בתור הכנסה צדדית, והוסיף לכתוב אף שפיתח קריירה בשירות המדינה. באך עבר ללייפציג בשנת 1723 והחל לעבוד עם הנריצי בשנת 1725. טקסטים רבים של הנריקי שימשו ליצירותיו הקוליות של באך, דוגמת קנטטת הקפה וקנטטת האיכרים. יד הגורל קבעה כי מקצת מהלבריות נשמרו בעוד הלחן המקורי של באך, דוגמת רי"ב 244a, אבד. בין מוזיקולוגים נתגלעה מחלוקת באשר למהימנות הצהרתו של הנריצי לפיה הלחין באך את כלל הלבריות שלו בשנת 1729.

## קישורים חיצוניים

* 

קטגוריה:מחזאים גרמנים
קטגוריה:אופרה
קטגוריה:ילידי 1700
קטגוריה:גרמנים שנפטרו ב-1764
אליפות וימבלדון 1920

**אליפות וימבלדון 1920** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-21 ביוני והסתיימה ב-3 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.

בתחרויות של שנת 1920 בלטו סוזן לנגלן (צרפת) שזכתה באליפות בתחרות הנשים, זוגות מעורבים וזוגות נשים ואליזבת ריין (ארצות הברית) שזכתה בתחרות זוגות נשים והגיעה לגמר זוגות מעורבים. דורותי דאגלס צ'יימברס הגיעה ל-2 גמרים אך לא זכתה באף תואר.

## התחרות
### תחרות הגברים
[שמאל|ממוזער|180px|[ביל טילדן, מנצח תחרות הגברים]]
התחרות נערכה בשני שלבים. בשלב הראשון המתחרים חולקו ל-8 בתים. מנצח השלב הראשון קיבל זכות להתמודד מול מנצח אליפות וימבלדון 1919 על התואר. לתחרות זו נרשמו 128 טניסאים, מהם 87 מבריטניה. בגמר תחרות הגברים ביל טילדן (ארצות הברית) ניצח את דזנדזו סימידזו (יפן) ב-3 מערכות. במשחק על האליפות הוא שיחק נגד ג'רלד פטרסון מאוסטרליה (מנצח אליפות וימבלדון 1919) וניצח ב-4 מערכות.

### תחרות הנשים
[ימין|ממוזער|180px|[סוזן לנגלן, מנצחת תחרות הנשים]]
בתחרות הנשים השתתפו 51 טניסאיות (מהם 45 בריטיות) שחולקו ל-4 בתים. בגמר התחרות דורותי דאגלס צ'יימברס (בריטניה) נפגשה עם אליזבת ריין (ארצות הברית) והפסידה ב-2 מערכות. במשחק האליפות ריין שיחקה נגד מנצחת אליפות 1919 סוזן לנגלן (צרפת) שניצחה ב-2 מערכות.

### תחרות זוגות גברים
בתחרות הזוגות השתתפו 53 זוגות. לתחרות נרשמו זוגות טניסאים ממספר מדינות, כמו בתחרות הגברים. מנצחי השלב הראשון היו אמורים לפגוש במשחק על התואר את אלופי השנה הקודמת פט או'הארה ורונלד תומאס מאוסטרליה. במשחק סיום של השלב הראשון הזוג האמריקאי צ'אק גרלנד ודיק ויליאמס שיחקו נגד אלג'רנון קינגסקוט (בריטניה) וססיל פארק (אירלנד) וניצחו אותם ב-4 מערכות. מכיוון שאלופי השנה הקודמת לא התייצבו למשחק הקובע, האמריקאים זכו בניצחון טכני.

### תחרות זוגות נשים
תחרויות זוגות הנשים נערכו ללא יתרון למנצח בתחרות השנה הקודמת. בתחרות השתתפו 26 זוגות, כמעט כל המשתתפות היו בריטיות (כמו בתחרות הנשים). כמו בשנת 1919 בגמר התחרות הזוג שכלל את הבריטיות דורותי דאגלס צ'יימברס ואתל לרקומב נפגש עם הזוג סוזן לנגלן (צרפת) ואליזבת ריין (ארצות הברית). הזוג הבריטי הפסיד ב-2 מערכות.

### תחרות זוגות מעורבים
תחרויות זוגות המעורבים נערכו ללא יתרון למנצח בתחרות השנה הקודמת. בתחרות השתתפו 52 זוגות. כמעט כל המשתתפות היו בריטיות (כמו בתחרות הנשים). בגמר התחרות נפגש הזוג ג'רלד פטרסון (אוסטרליה) וסוזן לנגלן (צרפת) עם רנדולף לוסט (בריטניה) ואליזבת ריין. הזוג פטרסון/לנגלן ניצח ב-3 מערכות. לסוזן לנגלן זה היה התואר השלישי באליפות זו.

## קישורים חיצוניים
* האתר הרשמי של אליפות וימבלדון
* תוצאות משחקי גברים
* תוצאות משחקי זוגות
* תוצאות משחקי נשים
* תוצאות משחקי זוגות נשים
* תוצאות משחקי זוגות מעורבים

קטגוריה:אליפויות וימבלדון
וימבלדון
קטגוריה:1920 בממלכה המאוחדת
רוטב צ'ילי

250px|ממוזער
**רוטב צ'ילי** הוא מושג המתייחס לכל רוטב או קונדימנט המכיל פלפל חריף.200px|ממוזער

## היסטוריה
במשך אלפי שנים בני אדם השתמשו בפלפל צ‘ילי ותבלינים חריפים, ב-1807 במסצ'וסטס הופיעו בבקבוקים זמינים רטבים חריפים, עם זאת מותגים מעטים שרדו עד היום מאותה תקופה. רוטב הטבסקו הוא הרוטב המוקדם בתעשיית הרוטב החריף אשר הופיע לראשונה ב-1896. החל משנת 2010 זה היה התבלין ה-13 הנמכר ביותר בארצות הברית.

## בישראל
בישראל הרטבים החריפים הפופולריים הם הסחוג התימני והעריסה הצפון אפריקאית ועם השנים נוספו אליהם רטבים חריפים
אמריקאיים כגון טבסקו ורטבים אחרים, במיוחד מתוצרת לואיזיאנה. ב-20 השנים האחרונות חדרו לשוק מוצרים מהמזרח הרחוק ובמיוחד
מתאילנד וכיום המונח רוטב צ'ילי מיוחס לרוב לאחד משני סוגים - רוטב סיראצ'ה, המכונה גם רוטב צ'ילי חריף; ורוטב צ'ילי מתוק. שניהם פופולרים היום במסעדות מזון מהיר והמבורגריות.
כליווי למאכלים שונים ובמיוחד כרכיב במנת כנפי עוף חריפות.

## מרכיבים
ישנם מתכונים רבים לרטבים חריפים אך המרכיב המשותף היחיד ביניהם הוא כל סוג של פלפל צ'ילי. קבוצת החומרים הכימיים הנקראת קפסאיצין אחראית על הטעם החריף. ישנם רטבים שהשימוש בבסיס הוא פלפל חריף והוספת מלח וחומץ, ואילו רטבים אחרים יכולים להשתמש בפירות או ירקות כבסיס והוספת פלפל חריף לטעם.

מרכיבים נפוצים אחרים כוללים חומץ ותבלינים. חומץ משמש כחומר משמר טבעי אך בעזרת החומץ ניתן להשתמש כדי להגיע לטעם שונה.

## ראו גם
* שמן צ'ילי

## קישורים חיצוניים

צ'ילי
קטגוריה:רטבים חריפים
קטגוריה:מאכלי פלפל
נוסחאות הכפל המקוצר

**נוסחאות הכפל המקוצר** הוא שם קיבוצי, השגור בעיקר בהוראת המתמטיקה בבתי ספר תיכוניים, שמציין כמה זהויות מתמטיות המשמשות לפישוט ביטויים אלגבריים.

הוכחת כל הנוסחאות מתבססת על שימוש אינדוקטיבי בחוק הפילוג, חוק הקיבוץ וחוק החילוף ("פתיחת סוגריים וקיבוץ איברים").

## הבינום של ניוטון
ממוזער|250x250 פיקסלים
שתי נוסחאות כפל מקוצר בסיסיות הן:
:\begin{align}(a\pm b)^2=a^2\pm 2ab +b^2\\(a\pm b)^3=a^3\pm 3a^2b+3ab^2\pm b^3\end{align}
אלו הם מקרים פרטיים של נוסחת הבינום של ניוטון:
:(a+b)^n=\sum_{k\,=\,0}^n\binom{n}{k}a^{n-k}b^k
חישוב (a-b)^n נעשה באמצעות הצבת -b במקום b בבינום של ניוטון.

משפט המולטינום מאפשר לפתח את הביטוי המקביל למספר כלשהו של מחוברים.

## הפרש חזקות
שתי נוסחאות כפל מקוצר בסיסיות נוספות הן:
:a^2-b^2=(a-b)(a+b) (זהות הפרש ריבועים)
:a^3\pm b^3=(a\pm b)(a^2\mp ab+b^2) (כאשר \mp הוא הסימן ההפוך מ-\pm)
אלו מקרים פרטיים של הזהות הכללית:
:a^n-b^n=(a-b)(a^{n-1}+a^{n-2}b+\cdots+ab^{n-2}+b^{n-1})=(a-b)\sum_{k\,=\,0}^{n-1}a^{n-1-k}b^k
זהות המתקבלת מפתיחת סוגריים וצמצום הטור הטלסקופי שמתקבל.

כאשר n מספר אי-זוגי ניתן לקבל זהות מקבילה a^n+b^n=a^n-(-b)^n, ועל ידי הצבת -b במקום b בזהות הקודמת מתקבל:
:a^n+b^n=(a+b)(a^{n-1}-a^{n-2}b+\cdots-ab^{n-2}+b^{n-1})=(a+b)\sum_{k\,=\,0}^{n-1}(-1)^ka^{n-1-k}b^k
אם נתיר שימוש במספרים מרוכבים ניתן לפתח זהות דומה גם למקרה ש-n זוגי מכיוון ש-a^n+b^n=a^n-(w_nb)^n, כאשר w_n הוא שורש מסדר n של -1 (למשל: w_n=\exp\left(\frac{\pi}{n}i\right) לפי זהות אוילר).

## קישורים חיצוניים
*מחשבוני נוסחאות הכפל המקוצר
*

קטגוריה:אלגברה בסיסית
אליפות וימבלדון 1892

** אליפות וימבלדון 1892** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-27 ביוני והסתיימה ב-7 ביולי. תוכנית התחרות כללה תחרויות גברים, תחרויות נשים ותחרות זוגות גברים. בשנה זו הוחלט לקיים כול התחרויות במקביל. החלטה זו בתוקף גם כיום.

## התחרות
### תחרות הגברים
שמאל|ממוזער|180px|וילפרד בדלי - מנצח תחרות הגברים
התחרות נערכה בשני שלבים. בשלב הראשון המתחרים חולקו ל-2 בתים. מנצח של השלב הראשון היה מקבל זכות להתמודד מול מנצח אליפות וימבלדון 1889 על התואר. לתחרות מתמודדים נרשמו 25 טניסאים. בנוסף לטניסאים בריטיים בתחרות השתתף טניסאי מאוסטרליה ואוליבר קמפבל (אלוף ארצות הברית בשנים 1890-1892). בגמר מתמודדים ניצח ג'ושוע פים. הוא נפגש בגמר עם וילפרד בדלי (כמו בשנת 1891) והפסיד לו ב-4 מערכות.

### תחרות הנשים
ימין|ממוזער|180px|לוטי דוד - מנצחת תחרות לנשים
בתחרות הנשים השתתפו 7 טניסאיות. כמו בשנה שעברה במשחק הסיום נפגשו לוטי דוד ובלאנש בינגלי (היליארד) לוטי דוד ניצחה ב-2 מערכות.

### תחרות הזוגות
בתחרות הזוגות השתתפו 5 זוגות שהתחרו על הזכות להתמודד על התואר במשחק נגד אחים בדלי, מנצחי אליפות וימבלדון 1891. הזוג הבריטי שכלל הארי ברלו וארנסט ליואיס ניצח בתחרות מתמודדים ובמשחק על האליפות הם ניצחו ב-4 מערכות את אלופי השנה שעברה.

## קישורים חיצוניים

* האתר הרשמי של אליפות וימבלדון
* תוצאות משחקי גברים
* תוצאות משחקי זוגות
* תוצאות משחקי נשים

קטגוריה:אליפויות וימבלדון
קטגוריה:1892 בספורט
ווד האריס

**שרווין דייוויד "ווד" האריס** (באנגלית: **Sherwin David "Wood" Harris**;  נולד ב-17 באוקטובר 1969) הוא שחקן אמריקאי, המוכר בזכות תפקידו בתור אייבון ברקסדייל (אנ') בסדרה "הסמויה" (2002–2008), בתור דיימון קרוס בסדרת הדרמה "אימפריה" (2018–2020), בזכות הופעותיו בסרטים "לזכור את הטיטאנים" (2000), "תשלום מראש" (2002) ו"השופט דרד" (2012) ובתור טוני "דוק הקטן" אוורס בדרמת הספורט "קריד" (2015) ובהמשכיו "קריד 2" (2018) ו"קריד 3" (2023).

## ביוגרפיה
האריס נולד בשיקגו, אילינוי, בנם של התופרת מאטי האריס ונהג האוטובוס ג'ון האריס. הוא קיבל את הכינוי "ווד" מחברים בשכונתו, כי "שרווין" היה קשה מדי לבטא. הוא בעל תואר ראשון באמנויות תיאטרון מאוניברסיטת צפון אילינוי (אנ') (NIU) ותואר שני באמנויות מאוניברסיטת ניו יורק. הוא אחיו הצעיר של השחקן סטיב האריס (אנ'), כוכב סדרת הדרמה "הפרקליטים".

## קריירה
בזמן שלמד באוניברסיטת ניו יורק לוהק האריס לתפקיד הראשון שלו בדרמת הספורט "מעל החישוק" בה הוא הופיע לצידו של טופאק. האריס הרבה לשחק על במות תיאטרון ובתפקידי אורח בטלוויזיה עד לשנת 2000, בה פרץ בדרמת הספורט של בועז יכין "לזכור את הטיטאנים" בתפקיד שחקן הפוטבול ג'וליוס קמפבל. בנוסף גילם האריס את המוזיקאי ג'ימי הנדריקס בסרט הטלוויזיוני "הנדריקס".

בשנת 2002 הופיע האריס בסדרת הדרמה "הסמויה" בתפקיד ברון הסמים אייבון ברקסדייל, דמות המבוססת על דמותו האמיתית של סוחר הסמים "ליטל מלווין" וויליאמס (אותו וויליאמס מופיע בעונה 3 בתור הדיקון). האריס הופיע בסדרה בתפקיד במשך 3 עונות רצופות בהן היה לאחת מהדמויות המרכזיות.

מלבד היותו כוכב "הסמויה" האריס עסק גם בקריירה מוזיקלית, הוא הוציא בשנת 2005 את אלבומו "Beautiful Wonderful". האריס לא הרבה להופיע בסרטים והתבלט בעיקר בדרמת הפשע "תשלום מראש" בתור ברון הסמים אזי פייסון ובקומדיית הפעולה "משלוח למחר" בתור הפושע גאץ'.

בשנת 2012 חזר לתודעה בזכות תפקיד בסרט הפעולה העתידני "השופט דרד" בתור קאיי, יד ימינה של סוחרת הסמים מה-מה (לנה הידי).

בשנת 2014 גילם את ג'יי בעונתה החמישית של הסדרה "צדק פרטי".

בשנת 2022 האריס גילם את כדורסלן העבר ספנסר הייווד בסדרת הדרמה של HBO "לייקרס: קבוצה מנצחת" בבימויו של אדם מקיי.

## חיים אישיים
בשנת 2001 הוא נישא לרבקה האריס והוא אב לשני ילדים.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת ניו יורק
קטגוריה:בוגרי אוניברסיטת צפון אילינוי
קטגוריה:אמריקאים שנולדו ב-1969
שעיר האלון

ממוזער|שעיר האלון - צולם בטוסקנה, איטליה|טקסט=
**שְׂעִיר הָאַלּוֹן** (שם קודם: **כחליל האלון**, שם מדעי: *Satyrium ilicis*) הוא פרפר יום המשתייך למשפחת הכחליליים.
## מאפיינים
הפרפר מעופף מחודש מאי ועד סוף יוני, בקרבת הצמחים הפונדקאים שלו - מיני אלוניים באזורי יער וחורש הרריים.
בישראל מעופף תת-המין: *Satyrium ilicis bischoffi* במגדיר של פרפרי ארץ ישראל מאת דובי בנימיני מופיע בשם: Nordmannia ilicis bischoffi.

שם הסוג *Satyrium* על שם הסטירים מהמיתולוגיה היוונית בשל אזור מגורי הפרפר ביערות ובחורשים בדומה לסטירים המיתולוגיים. שם המין *ilicis* רומז לצמח הפונדקאי של הפרפר באירופה - אלון הגלעין (*Quercus ilex*).

חלקן התחתון של כנפיו בצבע חום ומעוטר בפס לבן לכל אורכו, בקצה הכנף התחתון ישנם כתמים כתומים. הכנף בחלקה התחתון מסתיימת בזנבות כמעין מחושים מדומים, זאת כדי להשלות טורפים פוטנציאלים אשר ינסו לתפוס חלק זה של הפרפר - זה האחרון ינוס במהרה ויינצל, לא פעם תוך אובדן חלק מכנפו.

תפוצתו: ברחבי אירופה - שוודיה ואסטוניה בצפון, מפורטוגל במערב, צרפת, איטליה ועד ליוון והבלקן במזרח (למעט בריטניה וחלקיה הצפוניים יותר של אירופה), בלבנון, ישראל וטורקיה. בישראל ניתן לראותו בהר החרמון, ברמת הגולן, בכרמל, בגליל ובהרי ירושלים המהווים גבול תפוצתו הדרומי.

שעיר האלון מעופף לעיתים קרובות ליד שעיר האשחר.

## שלבי התפתחות
### הביצה
הנקבה מטילה את הביצים על ענפיי האלון. הביצים נכנסות לדיאפאוזה של כעשרה חודשים.

### הזחל
הזחלים בוקעים עם ראשית האביב, בחודש מרץ. גופו ירוק ושעיר.

### הגולם
מתגלם על ענפי האלון, צבעו חום כהה. תקופת הגולם בין 14 יום ל-21 ימים.

## לקריאה נוספת
* דובי בנימיני, **מדריך הפרפרים בישראל**, כתר, 2002, מהדורה שישית 2010, עמ' 158–159.
* **Butterflies of Europe** - Princeton field guide by Tom Tolman - p 68
* **Buterflies of Britain and Europe** - Kimmo Saarinen Pekka jalainen Hannu Aarinio Tari Haahtela – p 124

## קישורים חיצוניים

* תצפיות פרפרים - אתר דיווח ומידע

## הערות שוליים

קטגוריה:בעלי חיים שתוארו ב-1779
קטגוריה:טקסונים שתוארו בידי אויגן יוהאן כריסטוף אספר
קטגוריה:כחליליים
קטגוריה:ארץ ישראל: פרפראים
קטגוריה:אירופה: חרקים
ריצ'רד סווינברן

**ריצ'רד סווינברן** (באנגלית: **Richard G. Swinburne**; נולד ב-26 בדצמבר 1934) הוא פילוסוף בריטי. פרופסור אמריטוס לפילוסופיה באוניברסיטת אוקספורד. לעמדתו של סיוונברן בזכות הטיעונים הפילוסופיים להוכחת קיומו של האל השפעה רבה. תרומתו הפילוסופית העיקרית היא בשטח הפילוסופיה של הדת.

## ביוגרפיה
סווינברן למד לימודים קלאסיים, פילוסופיה, מדעי המדינה וכלכלה באוניברסיטת אוקספורד. במהלך עבודתו כמרצה היה מחבר פורה מאוד, וכל שנתיים לערך יצא לאור ספר פרי עטו. ספריו ידועים במורכבות הטכנית הטיפוסית לפילוסופיה האקדמית, אם כי הוציא סווינברן מתחת ידו אף ספרים להדיוטות בהם שטח את תמצית טיעוניו בנוגע לקיום האל. כחבר בכנסייה האורתודוקסית המזרחית, מתבלט סווינברן כאחד האפולוגיסטים הנוצרים הדובקים בגישה לפיה אמונה נוצרית היא בהסכם עם השכל, וחפה מסתירות מבחינה לוגית. אליבא דסווינברן, האל הוא ישות אשר קיומה אינו הכרחי מבחינה לוגית, אולם הכרחית היא מבחינה מטאפיזית. שיטתו הפילוסופית נגזרת מזו של תומאס אקווינס.

## מספריו
* The Concept of Miracle, 1970
* The Coherence of Theism, 1977
* The Existence of God, 2004
* Faith and Reason, 2005
* The Evolution of the Soul, 1986
* Miracles, 1989
* Responsibility and Atonement, 1989 
* Is There a God?, 1996
* Simplicity as Evidence of Truth, The Aquinas Lecture, 1997
* Providence and the Problem of Evil, 1998
* Epistemic Justification, 2001
* The Resurrection of God Incarnate, 2003
* Was Jesus God?, 2008
* Free Will and Modern Science, 2011
* Mind, Brain, and Free Will, 2013

## לקריאה נוספת
* **שיחה עם ריצ'רד סווינברן** (מראיינת: מיכל סגל) דחק - כתב עת לספרות טובה, כרך ט', 2018.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:תאולוגים נוצרים
קטגוריה:פילוסופים נוצרים
קטגוריה:מורי הכנסייה
קטגוריה:בריטים שנולדו ב-1934
דומיניק לומברדוזי

**דומניקו "דומיניק" לומברדוזי** (באנגלית: **Domenico "Domenick" Lombardozzi**; נולד ב-25 במרץ 1976) הוא שחקן אמריקאי המוכר בזכות תפקידיו בסדרה "הסמויה" בתור הבלש הפרטי הארק, בסדרות "מלכי הבריחה", "אימפריית הפשע" ובסרטים "מיאמי וייס" ו"החבר'ה הרעים".

## ביוגרפיה
לומברדוזי נולד ברובע הברונקס, ניו יורק למשפחה ממוצא איטלקי.
החל לפלס את דרכו כשחקן דרך תפקידי אורח בסדרות פופולריות כמו "אוז", "NYPD Blue" ו-"61" עד שפרץ לתודעה בשנת 2002 בזכות תפקיד משנה בסדרת הדרמה הפופולרית "הסמויה". לומברדוזי שיחק בסדרה בתפקיד תומאס "הארק" האק, שוטר במשטרת בולטימור, במשך חמש עונות.

תפקידו בתור השוטר הארק העלה את מעמדו של לומברדוזי והוא קיבל הזדמנויות לשחק בעיבוד הקולנועי של מייקל מאן לסדרה "מיאמי מחלק מוסר" בתפקיד הבלש סטן סוויטק ובסרטים כמו "ימ"מ יחידת פריצה", "שקרים באפלה", "אויבי הציבור" ו"איך אתם יודעים".

ב-2011 זכה לומברדוזי לפופולריות בזכות תפקיד ראשי ראשון בקריירה, בסדרת המתח של יוצרי "נמלטים" "מלכי הבריחה" בתור ריי זנקאנלי שוטר העוזר לסוכני ממשלה לתפוס אסירים נמלטים.

בשנת 2013 הופיע לומברדוזי בעונה הרביעית של סדרת הפשע התקופתית המוערכת "אימפריית הפשע" בתפקיד ראלף קאפונה אחיו של המאפיונר אל קאפונה (סטיבן גראהם). באותה שנה גם השתתף בסרט הפשע של לוק בסון "החבר'ה הרעים" לצידם של רוברט דה נירו וטומי לי ג'ונס.

## פילמוגרפיה
### קולנוע
* סיפור ברובע הברונקס (1993)
* רק פעם אחת (1999)
* בשם האהבה (1999)
* 61 (2001)
*אהבה בעידן של כסף (2002)
* תא טלפון (2003)
* ימ"מ יחידת פריצה (2003)
* דרכו של קרליטו 2: העלייה לצמרת (2005)
* מיאמי וייס (2006)
* תמצא אותי אשם (2006)
* שקרים באפלה (2006)
* אויבי הציבור (2009)
* איך אתם יודעים (2010)
* לעשות ילד (2012)
* קשרי דם (2013)
* החבר'ה הרעים (2013)
*הג'וב האמריקאי האחרון (2014) 
**The Wannabe (2015)* 
* גשר המרגלים (2015)
* מרדף קר (2019)
* האירי (2019)
*בוגי (2021)
*ימים של תום (2022)
*רפטייל (אנ') (2023)
*Fresh Kills (2023)
**Pierre the Pigeon-Hawk (TBA) - דיבוב*

### טלוויזיה
*אוז (2000)
*הסמויה (2002–2008)
*הפמליה (2006–2008)
*מלכי הבריחה (2011–2012)
*אימפריית הפשע (2013)
*ד"ר רוזווד (2017-2015)
*ריי דונובן (2019-2018)
*מגנום, בלש פרטי (2019-2018)
*כוח (2019-2018)
*ילוסטון (2019)
*הצמד (2019)
*גברת פלטשר (2019)
*העיר הזאת שלנו (2022)
*טולסה קינג (2022 - הווה)

## קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1976
חברים על הכוונת (סדרת סרטים)

**חברים על הכוונת** היא סדרת סרטים בהנפשה ממוחשבת, שמופצים על ידי חברת סוני אנימציות. הסרט הראשון בסדרה יצא ב-2006, הצליח בקופות וקיבל ביקורות מעורבות. שלושה סרטי המשך יצאו ישירות ל-DVD ב-2008, 2011 ו-2015.

## סרטים
### חברים על הכוונת

בוג הוא דוב גריזלי שאומץ בילדותו על ידי ציידת ולאחר שהוא תוקף את אליוט במהלך מופע תיאטרון שלו היא מרדימה אותו ו משחררת אותו לחופשי. הוא פוגש את אליוט, צבי פטפטן שנזרק מהקהילה שלו ונלכד על ידי צייד. השניים נאלצים לסמוך אחד על השני ולאחד את כול חיות היער למלחמה נגד הציידים.

### חברים על הכוונת 2

לאחר שאליוט מתאהב בג'יזל, אליוט דוהר לחופה ומתעקב כאשר קרניו נשברות. וויני נחטף על ידי קבוצה של חיות מחמד מפונקות שרוצות להחזיר אותו לבעליו. בוג, אליוט, מקסקוויזי, באדי ושאר החבורה יוצאים למשימת הצלה נרחבת להצלת חברם דמוי הנקניקייה. במהרה מוצאים עצמם במחנה האויב, עולם חיות המחמד, שמונהג על ידי פודל בשם פיפי. חיות המחמד לא מתכוונות לוותר על וויני ללא מאבק, ומתחילה מלחמה ביניהם.

### חברים על הכוונת 3

בוג תכנן טיול גברים ואף אחד לא יכול לבוא איתו, אפילו לא אליוט שנשוי לג'יזל עם שלושת ילדיו: ג'יזלה, ג'יזליטה ואלוויס. בעקבות זאת, בוג ברח לקרקס והתחלף עם דאג, בקרקס הוא הכיר את אליסטר הלאמה והתאהב באורסה, דובת גריזלי שנולדה ברוסיה, בינתיים שהחברים ביער גילו את האמת שזה דאג הם הלכו להציל את בוג יחד עם מר נקניקיה וחיות המחמד. כאשר הם מצאו את בוג, אליוט התנצל על מעשיו ובוג ביקש מאורסה לבוא איתו ליער, בהתחלה אורסה לא יכלה, אולם כאשר דאג הגיע אורסה הסכימה ובילתה ביער עם שאר החיות. הסרט מסתיים כאשר בוג, אליוט וכל החיות הגברים יוצאים לטיול ואילו הנשים עורכות קבלת פנים לאורסה.

### חברים על הכוונת: להפחיד את הדוב

כאשר יצור לא נודע נחשב בטעות לזאב מגיע ליער, הצייד לשעבר שו פותח בשנית את עונת הצייד. כשהחיות בשמורה בסכנה, בוג, אליוט ומר נקניק יצאו כדי לחקור את התעלומה על איש הזאב, וגרמו לסגירת עונת הצייד.

## דמויות מהסרטים
*בוג - דוב גריזלי שאומץ על ידי בת' שהיה גור קטן ונשלח ליער כדי לשרוד.
*אליוט - צבי פטפטן שנזרק מקהילתו ואיבד קרן, התחתן עם ג'יזל בסרט השני.
*ג'יזל - איילה יפת תואר, מושא אהבתו של אליוט.
*בת' - שומרת יער, אימצה את בוג בסרט הראשון.
*מקסקוויזי - סנאי קטן ורגזן, מדבר במבטא סקוטי.
*מר נקניק - הכלב של בוב ובוביה, מדבר במבטא גרמני, הצטרף לחיות בסרט הראשון וחזר לבעלים בסרט השני.
*איאן - מנהיג קהילת האיילים.
*פיפי - כלב פודל עצבני, מנהיג חיות המחמד בסרט השני.
*דאג - דב קרקס אשר דומה לבוג שתי טיפות מים.
*אליסטייר - לאמה ארגנטינאית, חבר טוב של דאג.
*אורסה - דובה מקרקס רוסי, התיידדה עם בוג בסרט השלישי ועזבה את הקרקס לטובתו.

קטגוריה:סדרות סרטי אנימציה
*
אבי ארוך

**אבי ארוך** (נולד ב-1947) הוא קצין צה"ל בדימוס בדרגת תת-אלוף, כיהן כראש להק כוח האדם. לאחר שחרורו כיהן כמנכ"ל חברת UMI יוניברסל מוטורס ישראל (יבואנית מכוניות ג'נרל מוטורס לישראל).

## ביוגרפיה

ארוך נולד בתל אביב ולמד בבית הספר הטכני של חיל האוויר בחיפה. התגייס לצה"ל ב-1965 והוכשר כמכונאי מטוסי סילון. שירת כמכונאי בטייסת 101 במהלך מלחמת ששת הימים. לאחר קורס קצינים שירת כשליש בטייסת 109. בהמשך שירת כמפקד גף מנהלה בבמצ"א 108 (בית מלאכה לציוד אלקטרוני בצריפין), מפקד גף מנהלה ביב"א 509, ראש ענף חינוך בחיל האוויר, מפקד טייסת מנהלה בבסיס חצור ומפקד טייסת מנהלה של בסיס תל נוף. לאחר מבצע שלום הגליל שימש מפקד שדה התעופה ביירות. שירת כראש מחלקת פרט וחוגרים בחיל האוויר. ב-1990 מונה לראש להק כוח האדם בחיל ושירת בתפקיד זה עד 1992.

לאחר שחרורו משירות הקבע, הצטרף לחברת יוניברסל מוטורס ישראל, יבואנית ג'נרל מוטורס, בה כיהן מפקדו לשעבר בחיל האוויר אביהו בן-נון כיושב הראש. ארוך כיהן כסמנכ"ל לענייני שיווק ומכירות, בינואר 2008 מונה למנכ"ל החברה וכיהן בתפקיד עד סוף 2014.

## הערות שוליים

קטגוריה:בוגרי בית הספר הטכני של חיל האוויר
קטגוריה:ראשי להק כוח אדם
קטגוריה:מנכ"לים יוצאי שירות קבע בצה"ל
קטגוריה:תתי-אלופים בחיל האוויר
קטגוריה:ישראלים שנולדו ב-1947